b'\n_START_ARTICLE_\nKauno choreografijos mokykla\n_START_PARAGRAPH_\nKauno choreografijos mokykla\xc2\xa0\xe2\x80\x93 neformalaus ugdymo \xc4\xafstaiga, teikianti choreografin\xc4\xaf i\xc5\xa1silavinim\xc4\x85 Kauno miesto bei Kauno rajono vaikams (nuo 4 met\xc5\xb3) ir paaugliams, propaguojanti \xc5\xa1okio men\xc4\x85 visuomen\xc4\x97je. Mokyklos vizija\xc2\xa0\xe2\x80\x93 tapti Kauno miesto ir apskrities \xc5\xa1okio pl\xc4\x97tot\xc4\x97s centru, teikian\xc4\x8diu galimyb\xc4\x99 gabiausiems vaikams ir paaugliams \xc4\xafgyti \xc5\xa1okio \xc4\xafg\xc5\xabd\xc5\xbei\xc5\xb3 kompetencij\xc4\x85. Mokiniai dalyvauja tarptautiniuose ir respublikiniuose festivaliuose. Mokyklos mokiniai yra daugkartiniai respublikini\xc5\xb3 ir tarptautini\xc5\xb3 konkurs\xc5\xb3 ir festivali\xc5\xb3 laureatai. Kiekvien\xc4\x85 pavasar\xc4\xaf rengiamas mokini\xc5\xb3 koncertas miesto visuomenei. \xc4\xaegyvendinamos ilgalaik\xc4\x97 (7 met\xc5\xb3 apimties) \xc5\xa1iuolaikinio ir ankstyvojo choreografinio ugdymo programos._NEWLINE_Mokykloje dirba ilgamet\xc4\x99 \xc5\xa1okio (buv\xc4\x99 Kauno valstybinio muzikinio teatro, \xc5\xa1okio teatro \xe2\x80\x9eAura\xe2\x80\x9c \xc5\xa1ok\xc4\x97jai) ir pedagogikos patirt\xc4\xaf turintys choreografai\xe2\x80\x93pedagogai. Mokytojai kartu su mokyklos mokiniais kuria \xc5\xa1okius ir \xc5\xa1okio spektaklius, rengia miesto ir mokyklos koncertus. Dauguma j\xc5\xb3 dirba nuo mokyklos \xc4\xafsteigimo dienos._NEWLINE_Choreografijos mokyklai nuo 2000 met\xc5\xb3 vadovauja Lina Navardauskien\xc4\x97, ilgamet\xc4\x97 Kauno \xc5\xa1okio teatro \xe2\x80\x9eAura\xe2\x80\x9c solist\xc4\x97.\n_START_SECTION_\nIstorija\n_START_PARAGRAPH_\nKauno choreografijos mokykla \xc4\xafsteigta 2000 metais. Mokykla netur\xc4\x97jo savo patalp\xc5\xb3, tod\xc4\x97l naudojosi Kauno jaunimo ir S. Lozorai\xc4\x8dio vidurin\xc4\x97s mokykl\xc5\xb3 sal\xc4\x97mis. Mokykla persik\xc4\x97l\xc4\x97 \xc4\xaf jai skirtas patalpas 2006 metais. Prad\xc4\x97ta vykdyti naujas choreografinio ugdymo programas: trumpalaikes menin\xc4\x97s savirai\xc5\xa1kos ir ilgalaikes klasikinio bei istorinio (pasaulio taut\xc5\xb3) \xc5\xa1okio programas, veikl\xc4\x85 prad\xc4\x97jo mokykl\xc4\x97l\xc4\x97 \xe2\x80\x9eNoriu \xc5\xa1okti\xe2\x80\x9c._NEWLINE_2011\xe2\x80\x932012\xc2\xa0m. m. mok\xc4\x97si apie 400 mokini\xc5\xb3.'